dvergubåt
Store norske leksikon,Samfunn,Forsvar og sikkerhet,Våpen og militært materiell,Marinefartøy,Undervannsbåter
Dvergubåt er en undervannsbåt i størrelse fra under ti tonn til omkring femti tonn og med en til fire manns besetning.
Historie Den japanske, tyske, italienske og britiske marinen brukte slike undervannsbåter under andre verdenskrig. Dvergubåter ble brukt av japanerne under angrepet på Pearl Harbor og av britene på Tirpitz i Kåfjord. De britiske dvergubåtene X5, X6, X7, X8, X9 og X10, av typen X-Craft, ble brukt i et forsøk på å senke det tyske slagskipet Tirpitz i Kåfjord 22. september 1943. Disse hadde et deplasement på 30 tonn neddykket og et mannskap på fire. Alle gikk tapt under operasjonen, men to av dvergubåtene hadde plassert sprengladninger under Tirpitz som detonerte og gjorde store skader på Tirpitz. Les mer i Store norske leksikon ubåt Tirpitz